2003/514/EY: Komission päätös, tehty 10 päivänä heinäkuuta 2003, suojatoimenpiteistä afrikkalaista sikaruttoa vastaan Sardiniassa, Italiassa (ETA:n kannalta merkityksellinen teksti) (tiedoksiannettu numerolla K(2003) 2293)



Virallinen lehti nro L 178 , 17/07/2003 s. 0028 - 0031



Komission päätös, tehty 10 päivänä heinäkuuta 2003, suojatoimenpiteistä afrikkalaista sikaruttoa vastaan Sardiniassa, Italiassa (tiedoksiannettu numerolla K(2003) 2293) (ETA:n kannalta merkityksellinen teksti) (2003/514/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 9 artiklan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(3), sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY(4), ja erityisesti sen 10 artiklan, sekä katsoo seuraavaa: (1) Suojatoimenpiteistä afrikkalaista sikaruttoa vastaan Sardiniassa, Italiassa 28 päivänä maaliskuuta 1995 tehtyä komission päätöstä 95/108/EY(5) on muutettu huomattavilta osilta(6). Sen vuoksi olisi selkeyden ja järkeistämisen takia kodifioitava mainittu päätös. (2) Afrikkalaista sikaruttoa voidaan pitää paikallistautina Italian Sardinian alueen Nuoron provinssissa. (3) Afrikkalaisen sikaruton esiintyminen voi vaarantaa vakavasti Italian muiden alueiden ja muiden jäsenvaltioiden karjan elävien sikojen, tuoreen sianlihan ja tiettyjen sian lihavalmisteiden kaupan. (4) Tietyistä eläinlääkintäalan kustannuksista 26 päivänä kesäkuuta 1990 tehdyssä neuvoston päätöksessä 90/424/ETY(7), sellaisena kuin se on viimeksi muutettuna asetuksella (EY) N:o 806/2003, säädetään mahdollisuudesta saada yhteisön rahoitusta eläintautien hävittämiseen ja valvontaan. (5) Tavoitteena on Italian vuosittain hyväksyttäviksi esittämien afrikkalaisen sikaruton hävittämisohjelmien yhteydessä hävittää tämä tauti Sardinian jäljellä olevilta saastuneilta alueilta. (6) Italian viranomaiset ovat toteuttaneet lainsäädännöllisiä toimenpiteitä estääkseen elävien sikojen, tuoreen sianlihan ja tiettyjen sianlihavalmisteiden siirtymisen Sardinian alueelta ja näiden lainsäädännöllisten toimenpiteiden toteuttamisella varmistetaan tämän päätöksen täytäntöönpanon tehokkuus. (7) Tässä päätöksessä säädetyt toimenpiteet ovat pysyvän elintarvikeketjua ja eläinten terveyttä käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Italia kieltää Suidae-sukuisten eläinten siirtämisen Sardinian alueelta. 2 artikla 1. Italia kieltää Suidae-sukuista eläimistä peräisin olevan tuoreen sianlihan siirtämisen Sardinian alueelta. 2. Poiketen siitä, mitä 1 kohdassa säädetään, tuoretta sianlihaa voidaan lähettää Sardinian alueen ulkopuolelle edellyttäen, että kyseinen liha: a) on peräisin sioista, jotka on tuotu Sardinian alueelle teurassioiksi neuvoston direktiivin 64/432/ETY(8) tai neuvoston direktiivin 72/462/ETY(9) säännösten mukaisesti. Mainitut teurastukseen tarkoitetut siat on kuljetettu suoraan tulosatamasta nimettyyn teurastamoon. Ne on teurastettu kahdentoista tunnin kuluessa teurastamoon tulosta, tai b) on peräisin sioista, i) jotka on pidetty toimivaltaisen eläinlääkintäviranomaisen hyväksymällä tilalla; tilan on sijaittava Sassarin, Oristanon tai Cagliarin provinssissa, ii) jotka on pidetty vähintään neljä kuukautta alkuperätilalla, iii) jotka on pidetty tilalla, joka sijaitsee vähintään kymmenen kilometrin päässä mistään viimeisen 3 kuukauden aikana tapahtuneesta afrikkalaisen sikaruton esiintymästä, iv) jotka on pidetty tilalla, jolle ei ole tuotu sikoja viimeisen kolmenkymmenen päivän aikana, v) jotka kuuluvat tilan sellaiseen sikapopulaatioon, joka on päätöksen 90/424/ETY mukaisesti komission hyväksymässä afrikkalaisen sikaruton hävittämisohjelmassa vaaditun serologisen testausohjelman piirissä ja jossa ei ole havaittu afrikkalaisen sikaruton viruksen vasta-aineita viimeisten kuuden kuukauden aikana, vi) joille on tehty siirtämistä edeltävän serologisen testausohjelman mukainen koe 10 päivää ennen teurastuksen kuljettamista ja joilla ei ole todettu afrikkalaisen sikaruton vasta-aineita; kyseisen erän siirtämistä edeltävän serologisen testausohjelman luotettavuustason olisi oltava noin 95 prosenttia seropositiivisten eläinten havaitsemiseksi viiden prosentin esiintyvyydellä, vii) joille on tehty kliininen tutkimus alkuperätilalla 24 tuntia ennen kuljetusta. Kaikki alkuperätilan siat on tutkittava ja tila-alue tarkastettava. Eläimet on merkittävä tunnistettaviksi korvamerkillä alkuperätilalla, jotta niiden alkuperätila voidaan jäljittää, viii) jotka on kuljetettu suoraan alkuperätilalta nimettyyn teurastamoon. Kulkuneuvo on puhdistettava ja desinfioitava ennen lastausta ja se on sinetöitävä virallisesti. Sikojen mukana on seurattava terveystodistus, jossa vakuutetaan niiden olevan edellä olevissa luetelmakohdissa olevien vaatimusten mukaisia ja jossa on toimivaltaisen viranomaisen allekirjoitus, ix) jotka on teurastettu 12 tunnin kuluessa teurastamoon tulosta. 3. Edellä 2 kohdassa tarkoitettu liha on pidettävä erillään lihasta, joka ei täytä mainitussa kohdassa säädettyjä edellytyksiä. 3 artikla Sardinian alueelta lähetetyn lihan mukana on seurattava virkaeläinlääkärin todistus. Todistuksessa on oltava seuraava maininta: "Suojatoimenpiteistä afrikkalaista sikaruttoa vastaan Sardiniassa, Italiassa tehdyn komission päätöksen 2003/514/EY mukaista lihaa" 4 artikla 1. Italia kieltää sianlihatuotteiden siirtämisen Sardinian alueelta. 2. Poiketen siitä, mitä 1 kohdassa säädetään, sianlihatuotteita voidaan lähettää Sardinian alueen ulkopuolelle edellyttäen, että kyseiset tuotteet: a) on käsitelty neuvoston direktiivin 80/215/ETY(10) 4 artiklan 1 kohdan a alakohdan säännösten mukaisesti, tai b) on valmistettu nimetyssä laitoksessa ja vain lihasta, joka: i) täyttää 2 artiklan 2 ja 3 kohdan vaatimukset, tai ii) on tuotu Sardinian alueelle tuoreena sianlihana terveyttä koskevista ongelmista yhteisön sisäisessä tuoreen lihan kaupassa annetun neuvoston direktiivin 64/433/ETY(11) säännösten mukaisesti. 5 artikla Lähetettäessä Sardinian alueelta 4 artiklan 2 kohdan b alakohdassa tarkoitettuja lihatuotteita, niiden mukana on seurattava virkaeläinlääkärin todistus. Tässä todistuksessa on oltava seuraava maininta: "Suojatoimenpiteistä afrikkalaista sikaruttoa vastaan Sardiniassa, Italiassa tehdyn komission päätöksen 2003/514/EY mukaisia lihatuotteita" 6 artikla Italia esittää kaikille jäsenvaltioille ja komissiolle: a) luettelon, josta käy ilmi eläinlääkinnällisen keskusviranomaisen hyväksymien, 2 artiklassa tarkoitettujen teurastamoiden nimet ja sijaintipaikat ja 4 artiklan 2 kohdan b alakohdassa tarkoitettujen laitosten nimet ja sijaintipaikat, b) kuuden kuukauden välein kertomuksen, josta käy ilmi niiden sikojen lukumäärä, joihin on sovellettu 2 artiklan 2 kohdan b alakohdassa säädettyjä toimenpiteitä, sekä toteutettujen serologisten testien tulokset. 7 artikla 1. Italia perustaa kansallisen koordinointi- ja seurantakomitean. Komitean puheenjohtajan nimittää eläinlääkinnällinen keskusviranomainen, joka on vastuussa tämän päätöksen täytäntöönpanosta ja afrikkalaisen sikaruton hävittämistoimenpiteiden tarkistamisesta. Komitean tulee: a) kerätä tietoja Sardinian alueen viranomaisten toimeenpanemista valvontatoimista; b) komitean tulee olla varustettu tietojenkäsittelyä varten; c) komitealla on oltava nopeat viestintäyhteydet Sardinian alueella. 2. Eläinlääkinnällinen keskusviranomainen voi tarvittaessa määrätä muita suojatoimenpiteitä kuin tässä päätöksessä tarkoitettuja. 8 artikla Kumotaan päätös 95/108/EY. Viittauksia kumottuun päätökseen pidetään viittauksina tähän päätökseen liitteessä II olevan vastaavuustaulukon mukaisesti. 9 artikla Tämä päätös on osoitettu kaikille jäsenvaltioille. Tehty Brysselissä 10 päivänä heinäkuuta 2003. Komission puolesta David Byrne Komission jäsen (1) EYVL L 395, 30.12.1989, s. 13. (2) EUVL L 122, 16.5.2003, s. 1. (3) EYVL L 224, 18.8.1990, s. 29. (4) EYVL L 315, 19.11.2002, s. 14. (5) EYVL L 79, 7.4.1995, s. 29. (6) Katso liite I. (7) EYVL L 224, 18.8.1990, s. 19. (8) EYVL 121, 29.7.1964, s. 1977/64. (9) EYVL L 302, 31.12.1972, s. 28. (10) EYVL L 47, 21.2.1980, s. 4. (11) EYVL 121, 29.7.1964, s. 2012/64. LIITE I Kumottu päätös ja sen muutokset >TAULUKON PAIKKA> LIITE II Vastaavuustaulukko >TAULUKON PAIKKA>